Leekens neemt met Club meteen twee punten voorsprong op Anderlecht - HLN.be
28/07/12 - 23u54
HERBELEEF DOELPUNTENKERMIS 1STE SPEELDAG Geplaas deur	Gerhard van Huyssteen Saterdag 10 Maart 2018
Stuur Maarten Venter hierdie week vir my ŉ skakel na Adendorff Machinery Mart se webwerf, met die opdrag om hulle Afrikaanse brosjure af te laai en te bestudeer.
Nou kyk, in my tipe beroep ontvang ŉ mens byna daagliks klagtes van ontsteldes en omgekraptes oor die taalgebruik in die-en-daai se publikasie, of dese-en-gene se TV- of radioprogram. Ek verwag dus die ergste.
Heel bo staan: “Sien ons webtuiste vir volledige kontakbesonderhede, wenke, video’s, meer produkinligting en bepalings en voorwaardes.” Ek lees weer. Daar is dan nie ŉ én-ké-lé fout nie?! Wat het geword van “termes en kondisies” wat ons deesdae oral lees en hoor? Wanneer laas het jy gesien dat iemand “kontakbesonderhede” en “produkinligting” korrek skryf? Dit is gewoon ongehoord om ŉ sin sonder ŉ fout te kry! (Nou ja, die punteneuriges sou kon sê dat daar ingevolge 13.35.d van die Afrikaanse woordelys en spelreëls ŉ komma voor die eerste “en” hoort, maar diesulkes is maar vitterig, as jy my vra.)
En so raak ek verdwaald in die brosjure van ŉ volledig tweetalige sakeonderneming wat duidelik nie skroom om geld aan ŉ goeie vertaler en/of taalversorger te bestee nie. Daar is nie ŉ koppelteken, komma of punt uit sy plek nie. Van “62-stuk-gereedskapstel” en “50 mm-waterpomp”, tot “snytap- en splitdraadsnymoerstelle”. Só geskrywe, sonder die vermaledyde verdommingskoppelteken! My tone én hare begin van lekkerkry krul.
En die name van al die Masjiene:
Vasstamper; wisselrigter-sweismasjien; vinnigruilbeitelhouer; metaaldraadsnydraaibank met gangwissel; hidrouliese bandsae (nié *hidroliese nie); pneumatiese naelklinkers; suigtoevoersproeispuite; freesmasjiene (nee, vreesmasjiene is iets anders); voetknipmasjien; kis- en panplaatmetaal-voumasjiene; gliprollers; draaiflensbuigmasjien; banktapgatmasjien; bossiekappers; awegaars; draagbare loopteleskoop.
Ek lees my in ŉ asmatiese euforie in, my vrese vir die masjiene vir ewig verby.
Kan iemand asseblief reël dat dié mense ŉ paar liters Bell’s kry?
Hierdie rubriek het in gewysigde vorm in Beeld van 09 Maart 2018 verskyn.
Lees 428 tye	Laaste modifikasie op Saterdag 10 Maart 2018 05:55
Meer in hierdie kategorie: « Namibiërs is deel van Afrikaanse gemeenskap	Rododendron of viooltjie? Albatros of sysie? »
Kommentaarskakel	 Dinsdag 13 Maart 2018 10:18	geplaas deur	Christine Marais
Werklik prysenswaardig!! Stel asseblief 'n termlys saam van hierdie terme met hul Engelse ekwivalente ... Die vertaler of taalversorger beskik dalk oor 'n skatkis van sulke terme - hark hom/haar nader vir meer, selfs al kos dit nog meer Bell's ; )